Adjie palakrami kaliyan penyanyi Reza Artamevia tanggal 9 Fèbruari 1999 lan gadhah 2 yoga ingkang namanipun Zahwa lan Aaliya. Pasangan punika pegatan tanggal 17 Januari 2005. Sanadyan pegatan, Adjie pikantuk hak asuh kekalih yoganipun. Salajengipun, sasampunipun sapérangan wekdal mbujang lan lajeng aktif ing pulitik, Adjie njalin gayutan kaliyan Angelina Sondakh, mantan Putri Indonésia ingkang ugi anggota DPR-RI kanggé Parté Dhémokrat. Kekalihipun palakrami tanggal 29 April 2009. Adjie lan Angelina patutan kanthi nama Keanu Jabaar Massaid, ingkang miyos tanggal 9 September 2009.